Ma kap glo pasgebore baba se vingers afArgieffoto Volgens familielede het die ma, wat nie geïdentifiseer kan word nie om die kind te beskerm, haar baba om die lewe probeer bring kort nadat sy by haar huis in Kanye geboorte gegee het. “Die baba is deur die ouma gered. Ons was geskok om te sien dat van die baba se vingers afgekap is,” het Masego Babotsi, ŉ familielid, gesê. “Die baba se tong het selfs merke op gehad wat die vermoede laat bestaan dat sy probeer het om dit af te kap. Daar is ook beserings aan die baba se kop en maag.” Die baba ontvang behandeling by die Sewendedag Adventiste Kerk-hospitaal. Sup. Sello Ntwaagae, ŉ woordvoerder van die polisie, het die voorval bevestig. Die ma is in hegtenis geneem en sal na verwagting van poging tot moord en aanranding met die doel om ernstig te beseer aangekla word.